《重建灵济宫》
明代·陈惇临

庙宇重开綵阁新，飘飘遗像紫阊身。名书绛简游天阙，时指琼丹活世人。

璃幄长悬庭有燄，檀烟不断几无尘。英灵千载俨如在，锡类难酬祇荐蘋。

作者简介：陈惇临，字彦庄。潮阳人。明神宗万历十四年（一五八六）进士。谒选授闽县令，治行第一，拜留台御史。调河北佥事，寻晋参议，移辖湖南。调广西，以平叛功，升副使，整饬左江兵备，安抚交趾。以染瘴气病卒，追赠太仆寺少卿，祀乡贤。清乾隆修《潮州府志》卷二八有传。